༈ གཞི་ལམ་འབྲས་བུའི་གསོལ་འདེབས།
གཞོན་ནུ་རབ་བྱུང་ཐོས་པའི་ནོར་གྱིས་ཕྱུག །ཚུལ་ཁྲིམས་རྣམ་དག་སྡོམ་གསུམ་གཅེས་
འཛིན་པ། །གཞི་དུས་སྤྱོད་པ་རྣམ་དག་ཡིན་ནོ་ཞེས། །སྟོན་མཛད་དགེ་བའི་བཤེས་ལ་གསོལ་བ་
འདེབས། །གདོད་ནས་གྲུབ་པའི་རང་རིག་རང་གསལ་བ། །གློ་བུར་དྲི་མས་འགྲིབ་པར་མི་ནུས་
ཀྱང་། །གཉིས་སྣང་འཁྲུལ་པ་རང་ངོ་མ་ཤེས་པར། །སྟོན་མཛད་ཆོས་ཀྱི་རྗེ་ལ་གསོལ་བ་འདེབས། །
གློ་བུར་དྲི་མའི་ངོ་བོ་ཕྱག་རྒྱ་ཆེར། །འཕྲལ་དང་གདོད་ནས་གྲུབ་པ་ཡོད་མིན་ཞེས། །སེམས་སྣང་
སྒྱུ་མ་ལམ་གྱི་ལྟ་བར་ནི། །སྟོན་མཛད་ཆོས་ཀྱི་རྗེ་ལ་གསོལ་བ་འདེབས། །ཀུན་རྫོབ་ཆོས་ཀུན་
རང་རང་ངོ་བོ་ཡིས། །སྟོང་པར་ཤེས་ནས་འོད་གསལ་འབའ་ཞིག་ལ། །ལམ་དུ་ཉམས་ལེན་ཀུན་
གྱི་གཞི་ཡིན་ཞེས། །སྟོན་མཛད་ལོངས་སྤྱོད་རྫོགས་སྐུར་གསོལ་བ་འདེབས། །འབྲས་བུའི་དུས་
ཀྱི་ཡོན་ཏན་ཇི་སྙེད་པ། །གཞི་ ཡི་དུས་ནས་ལྷུན་གྱིས་གྲུབ་བོ་ཞེས། །གློ་བུར་སྤྲིན་གྱིས་ནམ་
མཁའ་མི་འགྲིབ་པར། །སྟོན་མཛད་ཆོས་ཀྱི་སྐུ་ལ་གསོལ་བ་འདེབས། །རྣམ་ཤེས་ཡུལ་དུ་གང་
སྣང་དེ་ཉིད་དང་། །ཡེ་ཤེས་ཡུལ་དུ་གང་སྣང་དེ་ལས་གཞན། །ཡོད་མ་ཡིན་པ་འབྲས་དུས་ལྟ་
བར་ནི། །སྟོན་མཛད་ངོ་བོ་ཉིད་སྐུར་གསོལ་བ་འདེབས། །གཞི་ལམ་འབྲས་གསུམ་གང་དུ་གྲུབ་
པའི་གཞི། །དབྱེར་མེད་རྟོགས་ནས་གཉིས་སྣང་འཁྲུལ་པའི་བློ། །ཇི་སྲིད་འཆར་བར་གྱུར་པ་དེ་
སྲིད་དུ། །བླང་དོར་ཚུལ་བཞིན་བྱེད་པར་བྱིན་གྱིས་བརློབས། །དེ་སྐད་འདི་ནི་ཀུ་རབ་པའི། །
229

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼མ༽
ཆོས་མཛད་རྟོགས་ལྡན་དགེ་སློང་གི །གསུང་གི་ངོར་བྱས་གཞི་དུས་ཀྱི། །ཕྱག་རྒྱ་ཆེན་པོར་མོས་བློས་
སྦྱར༎ མངྒལཾ༎ ༎